Vahastu rändrahn

pisi|Vaade tee poolt
Vahastu rändrahn (ka Vahastu Suurkivi) on graniidist hiidrahn Rapla maakonnas Rapla vallas Suurekivi külas. 

Kivi pikkus on 10,0 m, laius 6,0 m, kõrgus 2,7 m ja ümbermõõt 28,5 m.

Rahn on leivapätsikujuline siledapinnaline ja hallikasroosat värvi. Lael on pragusid ja piki harja kulgev vagu pikkusega 2 m, laiusega 80 cm ja sügavusega 30 cm. Selle põhi on keskelt liudjas, nii et vihmavesi püsib sees. Rahnu lae kagupoolses osas asub teine piklik lohk, mis on väiksem. Rahnu peal kasvab sammalt vähe, vaid kohati pragudes. Loodepoolsest otsast on rahnu pragunemise tõttu eraldunud suur kivitükk, mis on jätnud sinna vaosarnase süvendi.

Rahn on alates 1959. aastast üksikobjektina looduskaitse all.

 Vaata ka 
Eesti hiidrahnude loend

 Viited 

Välislingid



Kategooria:Eesti rändrahnud
Kategooria:Rapla vald
Kategooria:Kaitstavad looduse üksikobjektid